Meya maratón

A meya maratón ye una cursa de 21,097 km de largaria, equivalent a la mitad d'una cursa de maratón. Ye una preba de fundo de l'atletismo actual que no ye incluida en os programas d'os grans campionatos d'atletismo, pero ye reconoixita como preba oficial por l'IAAF y tien os suyos respectives campionatos estatals, y mundials amás d'os suyos récords homologatos tamién por l'IAFF y as respectivas federacions rechionals.

Ye una preba muito popular y bi ha prebas organizatas por todo o mundo. A preba més important d'Aragón ye a meya maratón de Samianigo.

 Récords 
Os  récords d'o mundo son en a categoria masculina de l'eritreo Zersenay Tadese con una marca de 58´23" y en a femenina d'a kenyata nacionalizata holandesa Lornah Kiplagat con una marca d´1h06´25". O récord d'Aragón femenín ye de Luisa Larraga con una marca de 1h11'30". En a categoría masculina a millor marca yera de Francisco Javier Burillo con una marca de 1h.03.59 feita en Samianigo en o anyo 1988, pero seguntes a nueva normativa de l'IAAF no puet estar homologada como récord, a següent millor marca y récord d'Aragón seguntes la nueva normativa ye d'Eliseo Martín con una marca d'1h05'03".Explicación en a pachina web d'a FAA.

 Referencias 

 Vinclos externos 
  Información d'a meya maratón de Samianigo.
  Records d'aria d'a meya maratón en a pachina web de l'IAAF.

Categoría:Prebas d'atletismo